CELEX: 32012D0813
Language: da
Date: 2012-12-19 00:00:00
Title: 2012/813/EU, Euratom: Kommissionens gennemførelsesafgørelse af 19. december 2012 om ændring af beslutning 90/178/Euratom, EØF om bemyndigelse af Luxembourg til at beregne grundlaget for Fællesskabernes momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering (meddelt under nummer C(2012) 9533)

21.12.2012   
            
            
               DA
            
            
               Den Europæiske Unions Tidende
            
            
               L 352/55
            
         KOMMISSIONENS GENNEMFØRELSESAFGØRELSE
   af 19. december 2012
   om ændring af beslutning 90/178/Euratom, EØF om bemyndigelse af Luxembourg til at beregne grundlaget for Fællesskabernes momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering
   (meddelt under nummer C(2012) 9533)
   (Kun den franske udgave er autentisk)
   (2012/813/EU, Euratom)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til traktaten om oprettelse af Det Europæiske Atomenergifællesskab,
   under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 13, og
   ud fra følgende betragtninger:
   
               (1)
            
            
               I henhold til artikel 370 i Rådets direktiv 2006/112/EF af 28. november 2006 om det fælles merværdiafgiftssystem (2) kan de medlemsstater, som pr. 1. januar 1978 lagde afgift på de transaktioner, som er anført i bilag X, del A, fortsætte med at gøre det, men disse transaktioner skal tages med i beregningen af grundlaget for momsindtægterne.
            
         
               (2)
            
            
               I henhold til artikel 371 i direktiv 2006/112/EF kan de medlemsstater, som pr. 1. januar 1978 fritog de transaktioner, som er anført i bilag X, del B, fortsætte med at fritage dem på de betingelser, der var gældende i hver af de berørte medlemsstater på samme dato; men disse transaktioner skal tages med i beregningen af grundlaget for momsindtægterne.
            
         
               (3)
            
            
               For Luxembourgs vedkommende har Kommissionen med hjemmel i forordning (EØF, Euratom) nr. 1553/89 vedtaget beslutning 90/178/Euratom, EØF (3), hvorved Luxembourg fik bemyndigelse til med virkning fra 1. januar 1989 at beregne grundlaget for de egne momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering.
            
         
               (4)
            
            
               Kommissionen opfordrede Luxembourg til at undersøge og underrette Kommissionen om, hvorvidt der stadigvæk var behov for disse bemyndigelser, som blev givet uden nogen udtrykkelig tidsbegrænsning. Luxembourg meddelte, at der ikke længere var behov for bemyndigelsen til at beregne de transaktioner, der er opført under punkt 4 i del A i bilag X til direktiv 2006/112/EF, på basis af en tilnærmelsesvis vurdering.
            
         
               (5)
            
            
               Af hensyn til klarheden og gennemsigtigheden i EU-reglerne bør bestemmelser, der er blevet forældede eller ikke længere er gældende, ophæves.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Det Rådgivende Udvalg for Egne Indtægter —
            
         VEDTAGET DENNE AFGØRELSE:
   Artikel 1
   Artikel 1, stk. 2, i beslutning 90/178/Euratom, EØF ophæves.
   Artikel 2
   Denne afgørelse er rettet til Storhertugdømmet Luxembourg.
   
      Udfærdiget i Bruxelles, den 19. december 2012.
      
         
            På Kommissionens vegne
         
         Janusz LEWANDOWSKI
         
            Medlem af Kommissionen
         
      
   
   
      (1)  EFT L 155 af 7.6.1989, s. 9.
   
      (2)  EUT L 347 af 11.12.2006, s. 1.
   
      (3)  EFT L 99 af 19.4.1990, s. 26.